cyanic-selkie/wikianc huggingface dataset:
Լանջազատ
Պատմություն
Բնակիչների նախնիները գաղթել են Խոյ և Սալմաստ գավառների գյուղերից։ Նախկինում ունեցել է Զովաշեն, Ճանադլու, Ջահնաթլու, Ջանաթլու անվանումները։ Նախկինում եղել է Երևանի նահանգի Երևան գավառի մեջ։ Գյուղն ընկած է Ազատ գետի հովտի ստորին հոսանքում։ Ծովի մակարդակից ունի 965 մ բարձրություն։ Գյուղի մոտ է կառուցված Ազատի ջրամբարը։
Աշխարհագրություն
2008 թվականի տվյալներով՝ Լանջազատը զբաղեցրել է 1905 հա տարածություն, որից համայնքային 1304 հա, քաղաքացիներին՝ 317 հա, պետական՝ 283 հա, 1905 հա-ից գյուղատնտեսական նշանակության՝ 1424 հա, բնակավայր՝ 161 հա, որից տնամերձ՝ 90 հա։ Հողը սեփականաշնորհվել է 1991 թվականին, մեկ հողաբաժինը՝ 3100 մ2։
Կլիմա
Կլիման չոր, խիստ ցամաքային է։ Ձմեռները սկսվում են դեկտեմբերի կեսերին, հունվարյան միջին ջերմաստիճանը տատանվում է -3-ից -4 °C։ Ամառը տևական է՝ մայիսից մինչև հոկտեմբեր, օդի միջին ամսական ջերմությունը հասնում է 24-ից 26 °C, իսկ առավելագույնը՝ 42 °C։ Հաճախ լինում են խորշակներ, որոնք զգալի վնաս են հասցնում գյուղատնտեսությանը։ Մթնոլորտային տարեկան տեղումների քանակը 250 -300 մմ է ։ Բնական լանդշաֆտները կիսաանապատներ են, որոնք ոռոգման ընթացքում վերածվել են կուլտուր-ոռոգելի լանդշաֆտի։ Ագրոկլիմայական տեսակետից համայնքն ընկած է բացարձակ ոռոգման գոտում։
Բնակչություն
Ըստ 1831 թվականի ցարական Ռուսաստանի կազմակերպած մարդահամարի տվյալների՝ գյուղում ապրում էր 13 ընտանիք՝ ընդամենը 59 բնակիչ, որից 27 տղամարդ, 32 կին, 1873 թվականին՝ 31 տուն, 173 բնակիչ, 1897 թվականին՝ 219, 1926 թվականին՝ 232, 1959 թվականին՝ 636, 1979 թվականին՝ 918 բնակիչ։
Գյուղի առաջին բնակիչներն են եղել Խաչատուր Սարգսյանը, Կոստան Ավետիսյանը, Մակար Սարգսյանը, Նահապետ և Երեմ  Իսպիրյան եղբայրները, Հաբետ Սարգսյանը, Արմենակ Ենգոյանը, Արարատ Պետրոսյանը, Բարսեղ Ղազարյանը, Հակոբ, Հայրապետ, Գերասիմ Հակոբյանները, Արտուշ և Նիկողոս Հովհաննիսյաններ, Հակոբ Հակոբջանյանը, Խաչիկ և Ավետ Իսպիրյանները, Խորեն Խորենյանը։ Եզդիներից առաջին բնակիչներ էին Աֆո և Ավդո Նասրյանները, Քոչո Քոչոյանը։
Տնտեսություն
Գյուղն ունի առկա 350 տնտեսություն, դպրոց, բուժկետ, կապի հանգույց։ Համայնքի տնտեսության մասնագիտացման ճյուղը գյուղատնտեսությունն է, համախառն բերքի մեծ մասը տալիս է բուսաբուծությունը։ Գյուղատնտեսական նշանակության հողերը կազմում են շուրջ 3222 հա։ Համայնքի հողերի հիմնական մասն օգտագործվում է որպես վարելահողեր՝ զբաղեցնելով մոտ 142 հա։ Ունի պտղատու և խաղողի այգիներ։ Զբաղվում են այգեգործությամբ, խաղողագործությամբ, դաշտավարությամբ, բանջարաբուծությամբ։ Մշակում են ջերմասեր բանջարաբոստանային կուլտուրաներ, ինչպես նաև հացահատիկ։ Գյուղում մեծ բաժին ունեն արոտավայրերը և խոտհարքերը, որոնք համապատասխանաբար կազմում են 2890 և 105 հեկտար։ Զբաղվում են խոշոր և մանր եղջերավոր անասնապահությամբ, թռչնաբուծությամբ։
Արտաքին հղումներ
Կատեգորիա:Արարատի մարզի գյուղեր
Հերիքեկ
Հերիքեկ, հայկական իգական անուն։ Հերիք անվան փաղաքական ձևն է ։ Հիշատակվել է մեկ անգամ 16-17-րդ դարերում ։
Ծանոթագրություններ
Կատեգորիա:Հայկական իգական անձնանուններ
Մայա (Պորտու)
Մայա (Maia; []), քաղաք Պորտուգալիայում, համանուն վարչական շրջանի կենտրոնը, որը գտնվում է Պորտու շրջանի կազմում։ Հին վարչական բաժանմամբ մտել է Դորու-Լիտոպալ նահանգի մեջ։ Մտնում է տնտեսա-վիճակագրական Մեծ Պորտու ենթաշրջանի մեջ, որն էլ մտնում է Հյուսիսային շրջանի մեջ։ 2001 թվականին քաղաքի բնակչության թվաքանակը կազմել է 40 հազար մարդ, իսկ մունիցիպալիտետի բնակչությանը՝ 120,1 հազար մարդ ։
Զբաղեցնում է 83,70 կմ² տարածք։
Քաղաքի հովանավորը համարվում է Միքայել Հրեշտակապետը (São Miguel)։
Քաղաքը հիմնադրվել է 1519 թվականին։
Դիրք
Քաղաքը գտնվում է Պորտու քաղաքից 9 կմ դեպի հյուսիս ընկած հատվածում։
Մունիցիպալիտետը սահմանակից է․
Մունիցիպալիտետի կազմ
Մունիցիպալիտետի կազմի մեջ մտնում են հետևյալ շրջանները․
Արտաքին հղումներ
Կատեգորիա:Պորտուգալիայի քաղաքներ Կատեգորիա:1519 թվականին հիմնադրված բնակավայրեր
Էջ (երկրաչափություն)
Էջի երկարությունը կարելի է գտնել Պյութագորասի թեորեմի օգնությամբ. այն է՝ ներքնաձիգի երկարության քառակուսին հավասար է էջերի երկարությունների քառակուսիների գումարին. Էջի երկարությունը հավասար է ներքնաձիգի երկարության և կից անկյան կոսինուսի արտադրյալին. Էջի երկարությունը հավասար է ներքնաձիգի երկարության և հանդիպակաց անկյան սինուսի արտադրյալին. Էջի երկարությունը հավասար է մյուս էջի և որոնելի էջի հանդիպակաց անկյան տանգենսի արտադրյալին. Էջի երկարությունը հավասար է մյուս էջի և որոնելի էջին առընթեր անկյան կոտանգենսի արտադրյալին. Էջի երկարությունը հավասար է ներքնաձիգի երկարության և ներքնաձիգի վրա այդ էջի պրոյեկցիայի միջին երկրաչափականին. Ուղիղ անկյան գագաթից դուրս եկող բարձրության քառակուսին հավասար է ներքնաձիգի վրա էջերի պրոյեկցիաների արտադրյալին. որտեղ
Ուղղանկյուն եռանկյան երեք բարձրություններից երկուսը համընկնում են էջերի հետ։ Ըստ էջի և ներքնաձիգի կամ ըստ երկու էջերի կարելի է դատել երկու ուղղանկյուն եռանկյունների հավասարության մասին։ Ուղղանկյուն եռանկյունը պտտելով էջի շուրջ, կարելի է ստանալ կոն։
Ծանոթագրություններ
Կատեգորիա:Եռանկյուններ
Ջեյմի Բել
Էնդրյու Ջեյմս Մատֆին (Ջեյմի) Բել (Andrew James Matfin «Jamie» Bell, ծնվել է 1986 թվականի մարտի 14-ին, Բիլինգհեմ, Դարեմ կոմսություն, Անգլիա), անգլիացի կինոդերասան։
Կենսագրություն
Բեմական փորձը, ինչպես նաև պարելու ունակությունները Բելին օգնում են առաջ անցնել 2000 մրցակիցներից և քասթինգ անցնել Սթիվեն Դալդրիի «Բիլի Էլիոթ» (2000) ֆիլմում գլխավոր դերի համար։ Բիլի Էլիոթի ճակատագիրը, տղա Անգլիայի հյուսիսի փոքրիկ ածխահատական քաղաքից, ով սկսում է հրապուրված զբաղվել բալետով, մեծ մասամբ համահունչ է անձամբ Բելի ճակատագրին։ Այդ դերի համար նորեկ-դերասանը արժանանում է մի շարք հեղինակավոր մրցանակների, այդ թվում ԱՄՆ կինոքննադատների ազգային խորհրդի «Նորեկ դերասանի ակնառու աշխատանք» մրցանակին և BAFTA մրցանակի։ Վերջին մրցանակը առավել պատվավոր է, եթե հաշվի առնենք, որ այդ թվին, բացի Բելից, նրան անվանակարգված էին «Օսկար» մրցանակի չորս դափնեկիրներ՝ հանրահայտ դերասաններ Ռասսել Քրոուն, Թոմ Հենքսը, Մայքլ Դուգլասը և Ջեֆրի Ռաշը։
2006 թվականին թողարկվում են Ջեյմի Բելի մասնակցությամբ երկու ֆիլմեր՝ Քլինթ Իսթվուդի «Մեր հայրերի դրոշները» ռազմական դրաման և Դեյվիդ Մաքենզիի «Հոլեմ Ֆոու» ֆիլմը, որում Բելը կատարում է գլխագիր դերը։
Անձնական կյանք
2005 թվականին, Green Day խմբի տեսահոլովակի նկարահանման ժամանակ ծանոթացել է դերասանուհի Էվան Ռեյչել Վուդի հետ։ 2006 թվականին Ջեյմին և Էվանը բաժանվում են, սակայն 2011 թվականին նրանք որոշում են վերսկսել իրենց նախկին հարաբերությունները։ 2012 թվականի հոկտեմբերին նրանք ամուսնանում են, իսկ 2013 թվականի հուլիսի 29-ին ծնվում է նրանց որդին ։ 2014 թվականի մայիսին զույգը ամուսնալուծվում է ։
2015 թվականի սեպտեմբերին Ջեյմին հաստատում է իր հարաբերությունները «Ֆանտաստիկ քառյակ» ֆիլմում իր խաղընկերուհի Քեյթ Մարայի հետ։
Արտաքին հղումներ
Կատեգորիա:Անգլիացի դերասաններ Կատեգորիա:Բրիտանացի դերասաններ Կատեգորիա:1986 ծնունդներ Կատեգորիա:Մարտի 14 ծնունդներ Կատեգորիա:«Երիտասարդ դերասան» մրցանակի դափնեկիրներ Կատեգորիա:BAFTA մրցանակի դափնեկիրներ Կատեգորիա:Բրիտանացի հեռուստատեսային դերասաններ
Սան Գոնսալու դուս Կամպուս
Սան Գոնսալու դուս Կամպուս (São Gonçalo dos Campos), համայնք Բրազիլիայում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Ֆեյրա դի Սանտանա գավառի կազմի մեջ։ Բնակչությունը կազմում է 28 978 մարդ՝ 2006 թվականի տվյալներով։ Գրավում է 293,989 կմ2 տարածք։ Բնակչության խտությունը՝ 98,6 մարդ/կմ²։ Քաղաքի տոնը նշվում է հուլիսի 28-ին։
Պատմություն
Քաղաքը հիմնադրվել է 1884 թվականին։
Վիճակագրություն
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Քեթրին Կոպելի
Կարիերա
Քեթրին Կոպելիի առաջին զույգը եղել է Դյուկ Ուենզելը, ում հետ նա 2002-2004 թվականներին հանդես է եկել ԱՄՆ-ի ներքին մրցությունների «նորեկներ» (novice) ու պատանիների կատեգորիայում։ Նրա հաջորդ զույգը եղել է Պատրիկ Կոնելին, ում հետ նա 2005 թվականին տեղի ունեցած պատանիների ԱՄՆ-ի առաջնությունում զբաղեցրել է 8-րդ տեղը։
2006 թվականին Քեթրինն սկսել է հանդես գալ լիտվացի գեղասահորդ Դեյվիդաս Ստագնյունասի հետ. միջազգային մրցություններում նրանք ներկայացրել են Լիտվան։ Զույգին մարզել են Ելենա Գարանինան ու Վալերի Սպիրիդոնովը։ 2008 թվականին Կոպելին ու Ստագնյունասը փոխել են իրենց մարզիչներին ու սկսել մարզվել Իգոր Շպիլբանդի ու Մարինա Զուևայի մոտ։
Զույգի ամենամեծ ձեռքբերումը եղել է տասներորդ տեղը Եվրոպայի առաջնությունում, ինչպես նաև 14-րդ տեղը 2008 և 2009 թվականների աշխարհի առաջնություններում։
Մարզական նվաճումներ
(Դ. Ստագնյունասի հետ)
Արտաքին հղումներ
Կատեգորիա:Ամերիկացի գեղասահորդներ
Նշան (մաթեմատիկա)
Իրական թվի նշանը թվաբանությունում թույլ է տալիս տարբերել բացասական թվերը դրականներից։ Սովորաբար նշանը դրվում է թվից առաջ՝ պլյուսի (դրական թվեր) կամ մինուսի (բացասական թվեր) պայմանանշանով։ Եթե ոչ պլյուսը, ոչ մինուսը նշված չեն, թիվը համարվում է դրական։ Զրոն՝ որպես հատուկ թիվ, նշան չունի։
Պլյուսը կամ մինուսը ցույց են տալիս նշանը միայն թվերի համար, բայց ոչ տառային փոփոխականների կամ հանրահաշվական արտահայտությունների համար։ Օրինակ, բանաձևերում պլյուսի և մինուսի պայմանանշանները ցույց են տալիս ոչ թե արտահայտության նշանը, որից առաջ նրանք դրված են, այլ թվաբանական գործողության նշանը, այնպես որ արդյունքի նշանը կարող է լինել ցանկացած, այն որոշվում է միայն արտահայտության արժեքը հաշվելուց հետո։
Բացի թվաբանությունից, նշանի հասկացությունն օգտագործվում է մաթեմատիկայի այլ բաժիններում, այդ թվում՝ ոչ թվային մաթեմատիկական օբյեկտների համար։ Նշանի հասկացությունը կարևոր է նաև ֆիզիկայի այն բաժիններում, որտեղ ֆիզիկական մեծությունները տրոհվում են երկու դասի՝ պայմանականորեն դրական և բացասական կոչվածներ, օրինակ, էլեկտրական լիցքերը, ջերմաստիճանը, դրական և բացասական հետադարձ կապը, բարձրությունը ծովի մակարդակից, ձգողականության և վանողության տարատեսակ ուժերը։
Դրական և բացասական թվեր
Զրոյին ոչ մի նշան չի վերագրվում, այսինքն՝ թվաբանությունում +0 և -0 միևնույն թիվն է։ Մաթեմատիկական անալիզում +0 և -0 պայմանշանների իմաստը կարող է տարբեր լինել, ինֆորմատիկայում երկու զրոների (ամբողջ տեսակի) համակարգչային կոդավորումը կարող է տարբերվել։
Վերը նշվածի հետ կապված ներմուծվում են ևս մի քանի օգտակար տերմիններ.
Նույն տերմինաբանությունը երբեմն օգտագործվում է իրական ֆունկցիաների համար։ Օրինակ, ֆունկցիան կոչվում է դրական, եթե նրա բոլոր արժեքները դրական են, ոչ բացասական, եթե նրա բոլոր արժեքները ոչ բացասական են և այլն։ Ասում են նաև, որ ֆունկցիան դրական/բացասական է իր որոշման տվյալ միջակայքում։
կոմպլեքս թվերի համար նշանի հասկացություն գոյություն չունի, քանի որ նրանց համար սահմանված չէ՝ ինչպես համեմատել թվերը մեծ է/փոքր է իմաստով։
Նշանի sgn(x) ֆունկցիա
y=\sgn(x) նշանի ֆունկցիան (արտասանվում է՝ սիգնում x-ից) հաճախ օգտակար է որպես թվի նշանի ցուցիչ։ Այդ ֆունկցիան սահմանվում է հետևյալ կերպ.
Այլ կերպ ասած, ֆունկցիան հավասար է 1-ի դրական արգումենտի համար, -1-ի՝ բացասականի և զրոյի՝ զրոյական արգումենտի համար։ Ֆունկցիան կիրառվում է նաև մի շարք ծրագրավորման լեզուներում։
Թվի մոդուլ (բացարձակ արժեք)
Եթե բաց թողնենք x թվի նշանը, ստացված արժեքը կոչվում է x թվի մոդուլ կամ բացարձակ արժեք, այն նշանակվում է |x|: Օրինակ՝
Ցանկացած a,b իրական թվերի համար տեղի ունեն հետևյալ հատկությունները.
Անկյան նշան
Հարթության վրա անկյան մեծությունը համարվում է դրական, եթե այն չափվում է ժամսլաքին հակառակ ուղղությամբ, հակառակ դեպքում՝ այն համարվում է բացասական։ Համանմանորեն դասակարգվում են պտտման երկու դեպքեր.
Ուղղության նշան
Անալիտիկ երկրաչափության մեջ և ֆիզիկայում հաճախ տրված ուղղի կամ կորի երկայնքով շարժումները պայմանականորեն բաժանվում են դրականների և բացասականների։ Այդպիսի բաժանումը կարող է կախված լինել խնդրի առաջադրումից կամ ընտրված կոորդինատային համակարգից։ Օրինակ, կորի աղեղի երկարությունը հաշվելիս հաճախ հարմար է հնարավոր երկու ուղղություններից մեկի վրա այդ երկարությանը մինուս նշան կցագրել։
Նշանը հաշվողական տեխնիկայում
Ամբողջ թիվը, որը պահվում է համակարգչի հիշողությունում, կարող է լինել նշանային կամ առանց նշանի (վերջին դեպքում այն դիտարկվում է որպես դրական)։ Նշանային թվերն օգտագործում են բիթերից մեկը՝ որպես նշանի կոդ (սովորաբար 0 կոդավորում է դրական թիվ, 1՝ բացասական), նշան չունեցող թվերի բոլոր բիթերը հավասարարժեք են։ Նշանի և ամբողջ թվերի արժեքի ներկայացման համար համակարգիչների մեծ մասն օգտագործում է լրացուցիչ կոդ, թեև հանդիպում է նաև ուղիղ կոդ։
Իրական թվերը պահվում և մշակվում են որպես սահող ստորակետով թվեր, այսինքն՝ պարունակում են թվի կարգ և մանտիս, ընդ որում՝ այդ մասերից յուրաքանչյուրը ապահովված է իր նշանի բիտով։
Դիսկրետ մաթեմատիկա
Կոմբինատորիկայում սահմանվում է տեղափոխությունների նշան՝ դրական, եթե տեղափոխությունները զույգ են, և բացասական, եթե տեղափոխությունները կենտ են։
Գրաֆների տեսությունում դիտարկվում են կողմնորոշված և նշանային գրաֆներ, որոնցում յուրաքանչյուր կողի համապատասխանում է ուղղություն կամ նշան (դրական կամ բացասական)։
Նշանի այլ կիրառություններ
Գոյություն ունի նշանակարգային հաշվարկման համակարգ, նրանում թվի յուրաքանչյուր թվանշան կարող է ունենալ դրական կամ բացասական նշան։
Չափման տեսությունում սահմանվում է նշանով ընդհանրացված չափման հասկացությունը («լիցքի»), որը կարող է ունենալ դրական կամ բացասական արժեքներ։
Նշանը կարող է տրվել ընդլայնված թվային առանցքի անվերջ հեռացված կետին։
Ֆիզիկայում ցանկացած էլեկտրական լիցք ունի նշան՝ դրական կամ բացասական։ Պայմանականորեն, դրական է համարվում այն լիցքը, որն ունի նույն նշանը, ինչ պրոտոնը, իսկ բացասական՝ այն լիցքը, որն ունի նույն նշանը, ինչ էլեկտրոնը։ Նշան ունեն նաև այնպիսի ֆիզիկական մեծություններ, ինչպիսիք են ջերմաստիճանը, բարձրությունը ծովի մակերևույթից և մի շարք այլ մեծություններ։
Գրականություն
Կատեգորիա:Մաթեմատիկական տերմիններ Կատեգորիա:Մաթեմատիկական նշաններ
Շառլոտայի սարդոստայնը (ֆիլմ)
«Շառլոտայի ցանցը» (Charlotte’s Web), ռեժիսոր Գարի Վինկի կատագերգությունը, որը նկարահանվել է 2006 թվականին։ Ֆիլմը Էլվին Բրուքս Ուայթի նույնանուն վեպի հարմարեցումն է։
Սյուժե
Ֆերն Արաբլը գյուղացու դուստր է։ Հոր թույլտվությամբ նա վերցրել է փոքրիկ խոզուկին և դաստիարակել ընտանի կենդանու նման։ Ուիլբուրը տեղափոխվել է նոր գոմ և այնտեղ հանդիպել սարդ Շարլոտային։ Խոզուկը մեծացել է և ձմռանը նրան պատրաստվում են մորթել։ Ֆերմերային կենդանիները անհանգստացած են, որ Ուիլբուրի օրերը հաշված են։ Բայց ամենից շատ  իր նոր ընկերոջ ճակատագրի համար անհանգստանում է սարդ Շառլոտան։ Նա մտածում է, թե ինչպես փրկեն նրան։ Ֆերմայի բնակիչները հայտնաբերում են, որ գոմում գտնվողսարդոստայնը հյուսված է Ուիլբուրին որպես հատուկ ընտրված կենդանու նկարագրող բառերից։ Շարլոտայի պլանն աշխատեց։ Այժմ հերթը Ուիլբուրն է ապացուցելու, որ կենդանիները լավ ընկերներ են։ Նա պահպանեց Շառլոտայի սերունդը. Նրա մահից հետո երիտասարդ սարդերը դառնում են Ուիլբուրի նոր ընկերները։
Արտադրություն
Պրոդյուսեր Ջորդան Քերները կարդում է գիրքը իր փոքրիկ դուստրերին և պատասխանելով նրանցից մեկի հարցին, նա հասկացավ, որ այս սյուժեն հարմար է ֆիլմի համար։ Գործադիր պրոդյուսեր Փոլ Նիսանի հետ միասին նա գրել է 28 էջանոց ժապավենի պլան։ Սցենարի վրա աշխատելու համար հրավիրվել են Սուսաննա Գրանտին (Էրին Բրոկովիչ) և Քերի Քըրքպատրիքին։ Ստուդիան փորձել է գտնել նոր մոտեցում վեպին, որը չի էկրանավորվել 1973 թվականից ի վեր, երբ դրա հիման վրա նկարահանվել է անիմացիոն ֆիլմ։ Ռեժիսորին առաջարկել են Թիմ Բյորթոնին, սակայն նա հրաժարվել է։
Նկարահանումները սկսվել են 2005 թվականի հունվարի 31-ին Ավստրալիայում ՝ Բակուս Մարշ քաղաքում (Վիկտորիա նահանգ) և Մելբուրնի արվարձանում։ Դրանք տեղի են ունեցել ավստրալիական ամռանը, հետևաբար, աշնան տեսք ստանալու համար ստիպված էին էկոլոգիապես մաքուր ներկով ներկել ամբողջ խոտը, որը հայտնվում էր էկրանի մեջ։
Ծանոթագրություններ
Կատեգորիա:Paramount Pictures ֆիլմեր Կատեգորիա:Ֆիլմերի երաժշտություն ըստ Դենի Էլֆմանի Կատեգորիա:2006 ֆիլմեր Կատեգորիա:Ֆիլմեր խոզերի մասին Կատեգորիա:Ամերիկյան ընտանեկան ֆիլմեր Կատեգորիա:Ամերիկյան կինոկատակերգություններ Կատեգորիա:Ամերիկյան վեպերի էկրանավորումներ Կատեգորիա:Ամերիկյան կատակերգական դրամա ֆիլմեր Կատեգորիա:Ամերիկյան ֆենտեզի կինոկատակերգություններ Կատեգորիա:Ամերիկյան ֆենտեզի ֆիլմեր Կատեգորիա:Համակարգչային անիմացիոն ֆիլմեր Կատեգորիա:Գերմանական կինոկատակերգություններ Կատեգորիա:Ռիմեյք ֆիլմեր Կատեգորիա:2000-ականների դրամա ֆիլմեր Կատեգորիա:Ֆիլմեր մահվան մասին Կատեգորիա:Ամերիկյան դրամա ֆիլմեր Կատեգորիա:Գերմանական ֆենտեզի ֆիլմեր Կատեգորիա:Ֆիլմեր խոսող կենդանիների մասին Կատեգորիա:Գերմանական ընտանեկան ֆիլմեր Կատեգորիա:2000-ականների կինոկատակերգություններ
Լը Մաս դ’Ազիլ
Լը Մաս դ’Ազիլ (Le Mas-d'Azil), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Լը Մաս դ’Ազիլ կանտոնի կազմի մեջ։ Հանդիսանում է Պամե շրջանը։
Համայնքի INSEE կոդ՝ 09181։
Բնակչություն
Համայնքի բնակչությունը 2008 թվականին կազմում էր 1226 մարդ։
Տնտեսություն
2007 թվականի տվյալներով 693 աշխատունակ տարիքի մարդկանցից (15-64 տարեկան) 512-ը տնտեսապես ակտիվ էին, 181-ը անգործունակ (ակտիվության ցուցանիշը 73,9 %, 1999 թվականին եղել է՝ 71,2 %)։ 512 աշխատունակ բնակիչներից 444-ը աշխատում էին (248 տղամարդ և 196 կին), անաշխատանք էին 68-ը (31 տղամարդ և 37 կին)։ 181 անգործունակ մարդկանցից 58-ը աշակերտներ կամ ուսանողներ են, 59-ը թոշակառու, 64-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
TopGunn
Օլիվեր Գամերգարդ (Oliver Gammelgaard, ), դանիացի ռեփեր և երաժշտական պրոդյուսեր, ավելի հայտնի է TopGunn իր բեմական մականունով։ CHEFF Records լեյբլի հիմնադիր ։
Ստեղծագործություն
2010 թվականին նա թողարկեց առաջին մինի ալբոմը«Dansehallens Erobrer» : Ալբոմի ամենա հայտնի սինգլները դարձան «Averbaver» և «Gunmænd med plstoler» երգերը։ Նա համագործակցում էր Klumben հետ և ձայնագրում «Kriminel» երգը։
TopGunn համագործակցում էր Firehouse և Նիկոլաս Վեստվուդի (ավելիհայտնի է Kidd մականունով) հետ, ում հետ եղել է «Ingen Kokain» և «Xfactor» երգերի պրոդյուսեր։
TopGunn 2013 թվականի մայիսին CHEFF Records թողարկում է դեբյուտային ալբոմը «21» անունով, այն նեռբերնում էր «Hemligt nummer» և  «Tilbud» երգերը։
Սինգլներ
Совместные синглы
Ծանոթագրություններ
Կատեգորիա:Դանիացի երաժիշտներ
Գեորգի Մարտիրոսյան
Գեորգի Խաչատուրի Մարտիրոսյան, խորհրդային և ռուսական թատրոնի և կինոյի դերասան, Ռուսաստանի Դաշնության վաստակավոր արտիստ (2004 թ.) :
Կենսագրություն
Գեորգի Մարտիրոսյանը ծնվել է Դոնի Ռոստովում։ Հայրը ազգությամբ հայ է, իսկ մայրը` ռուս։ 16 տարեկանում ընդունվել է Ռոստովի թատերական ինստիտուտ, որն ավարտել է 1968 թվականին։ Բանակում ծառայել է երգի-պարի համույթում և հանդես եկել որպես կոնֆերանսիե։ Այնուհետև աշխատել է Ռոստովի Մաքսիմ Գորկու անվան ակադեմիական թատրոնում, իսկ հետո` Ռոստովի երիտասարդական թատրոնում։
1980-1983 թվականներին աշխատել է Մոսկվայի երգիծանքի թատրոնում։ Խաղացել է տարաբնույթ դերեր` տարբեր թատրոնների ներկայացումներում։ 1983-1993 թվականներին աշխատել է Մոսկվայի Վլադիմիր Մայակովսկու անվան ակադեմիական թատրոնում, իսկ 1998 թվականից` «Ժամանակակից պիեսի դպրոց» թատրոնում։ 1974 թվականից նկարահանվում է կինոյում, կրկնօրինակել է բազմաթիվ արտասահմանյան ֆիլմեր։
Անձնական կյանք
Գեորգի Մարտիրոսյանի առաջին կինը դերասանուհի Լյուդմիլա Արիստովան էր։ Այդ ամուսնությունից ծնվել է նրա որդին` Դմիտրին։ Երկրորդ կինը դերասանուհի Տատյանա Վասիլևան էր։ Երկրորդ ամուսնությունից ծնվել է նրա դուստրը` Ելիզավետան։ Այժմ Գեորգի Մարտիրոսյանն ամուսնալուծված է։
Ծանոթագրություններ
Կատեգորիա:Խորհրդային դերասաններ Կատեգորիա:Ռուս դերասաններ Կատեգորիա:Ռուսաստանի Դաշնության վաստակավոր արտիստներ Կատեգորիա:20-րդ դարի դերասաններ Կատեգորիա:Թատրոնի դերասաններ Կատեգորիա:Ռուս կինոդերասաններ Կատեգորիա:Ռուս հնչյունավորողներ
Կանաչուտ
Կանաչուտ, գյուղ Հայաստանի Հանրապետության Արարատի մարզի Արտաշատի տարածաշրջանում, Երևան քաղաքից հարավ՝ 25 կմ հեռավորության վրա, Արտաշատ քաղաքից՝ 6 կմ, Ազատ գետի ձախ ափին։ Գյուղի հողային սահմանները կից են Դեղձուտ, Մրգանուշ, Այգեստան, Բերքանուշ, Բուրաստան, Ազատավան, Բաղրամյան, Նշավան գյուղերի հողատարածքներին։ Ծովի մակերևույթից բարձր է 870 մ։
Պատմություն
Կանաչուտ գյուղի տարածքը բնակեցված է եղել դեռևս մ. թ. ա. 3-րդ հազարամյակից։ 1828 թվականի Թուրքմենչայի պայմանագրից հետո իրենց պապերի երկիրն են ներգաղթում հայեր Արևմտյան Հայաստանից, Խոյից, որոնցից 180-ը հաստատվում է «Դոխկուզ» գյուղում (ներկայիս Կանաչուտի տարածքում)։ Գյուղի անվան շուրջ մեկնաբանությունները տարաբնույթ են։ Ասում են՝ «Դոխկուզը» թարգմանաբար նշանակում է «ինը», քանի որ գյուղում եղել են 9 աղաներ և գյուղն ունեցել է 9 ջրաղաց։
Կանաչուտի տարածքում է գտնվում «Կըզլ-կըշլաղ» եկեղեցին (թարգմանաբար՝ «Կարմիր գոտի» կամ «Ոսկե թռչուն»), որը ըստ հնագիտության և ազգագրության ինստիտուտի տվյալների՝ կառուցվել է 12-13-րդ դարերում։ Նրանից պահպանվել է մի փոքր մատուռ, որը ժողովրդի մոտ հայտնի է նաև որպես «Կապույտ հազ» հիվանդության բուժման վայր։
Գյուղում գործում է Սուրբ Գևորգ եկեղեցին, որը կառուցվել է 1838 թվականին, վերանորոգվել 1908 թվականին և գործել մինչև 1937 թվականը։ 2007 թվականին Սուրբ Գևորգ եկեղեցին վերակառուցումից հետո կրկին գործում է։
2009 թվականին լույս է տեսել «Կանաչուտ» պատմական ակնարկը, որը կանաչուտցիներին հիշեցնում է պապերի անցած ուղին։ Նախկինում գյուղում գործել է 8-ամյա դպրոց։ Դպրոցի հիմնադիրը և տնօրենը եղել է Գառնիկ Եփրեմյանը։ Այժմ գյուղն ունի միջնակարգ դպրոց, մշակույթի տուն, մանկապարտեզ, բուժամբուլատորիա։
Բնակչություն
Ըստ ՀՀ 2011 թ. մարդահամարի արդյունքների` Կանաչուտի մշտական բնակչությունը կազմել է 1028, առկա բնակչությունը` 998 մարդ, բնակչության փոփոխությունը ժամանակի ընթացքում` ստորև.
Տնտեսություն
Գյուղն ունի միջնակարգ դպրոց, մշակույթի տուն, մանկապարտեզ, բուժամբուլատորիա։ Բնակչությունն զբաղվում է այգեգործությամբ, անասնապահությամբ և բանջարաբուծությամբ։
Հղումներ
Կատեգորիա:Արարատի մարզի գյուղեր
Բելիզի կորալյան արգելախութ
Բելիզի արգելախութ, 280 կմ երկարությամբ կորալային խութերի շղթա։ Անցնում է Բելիզի ափերի երկայնքով՝ 13-24 կմ հեռավորության վրա ։ Մտնում է Մեսոամերիկյան արգելախութի մեջ, ձգվում 900 կմ երկարությամբ Յուկատան թերակղզու հյուսիսից մինչև Գվատեմալայի ափերը։ Բելիզի կորալային խութերի խումբը Ատլանտյան օվկիանոսում ամենամեծ արգելախութն է, Ավստրալիական Մեծ արգելախութից հետո աշխարհում մեծությամբ երկրորդը։
Զբոսաշրջություն
Կորալային արգելախութը Բելիզի գլխավոր տեսարժան վայրն է, որտեղ այցելում են տարեկան մինչև 130 հազար զբոսաշրջիկ։ Առգելախութը կարևոր նշանակություն ունի նաև ձկնորսության համար ։ Արագելախութի և ցամաքի միջև ընկած հատվածը ավազոտ է, որոշ վայրերում կան կղզիներ՝ ծածկված խիտ մանգրովներով։ Կորալային խութերի տարածքում ջրային ջերմաստիճանը տատանվում է ողջ տարվա ընթացքում` ձմռանը 23-25 °C, իսկ ամռանը` 25-28 °C։
Արևելյան մասում, որտեղ կտրուկ ավելանում է ծովի խորությունը, գոյություն ունեն երեք առանձին օղակղզիներ՝ Տերնեֆ, Գլովերի խութը, Լայթհաուսը։ Լայթհաուսում գործում են դայվինգի կենտրոններ։ Այստեղ է գտնվում հանրահայտ Մեծ երկնագույն անցքը։
Կենսաբազմազանություն
1996 թվականից Բելիզի ափամերձ գոտու էկոհամակարգերը ներառված են ՅՈՒՆԵՍԿՕ-ի Համաշխարհային ժառանգության ցանկում՝ որպես աշխարհի ամենահարուստ էկոհամակարգերից մեկը։ Այստեղ ներկայացված է խութերի էվոլյուցիոն զարգացման գործընթացը։ Տարածքում հանդիպում են ծովային կենդանիների հազվագյուտ տեսակներ, ինչպիսիք են ծովային կրիաներ, լամանտինները և Ամերիկյան կոկորդիլոսը։
Բացի այդ, խութերը փոքր տարածքով բնակեցված են.
Ըստ գիտնականների, խութերի միայն 10% -ն է բացահայտվել, 90%-ը դեռ ուսումնասիրման կարիք ունի։
Շրջակա միջավայրի պաշտպանություն
Բելիզ արգելախութի տարածքը հսկվում է Belize Barrier Reef Reserve System-ի կողմից, ներառում է յոթ ծովային արգելանոցներ, 450 խութեր և երեք օղակղզիներ։
Պահպանվող տարածքների ընդհանուր մակերեսը հասնում է 960 կմ²։ Դրանք ներառում են.
Արտաքին հղումներ
Կատեգորիա:Կորալային խութեր Կատեգորիա:Բելիզի աշխարհագրություն Կատեգորիա:Համաշխարհային ժառանգության օբյեկտներ այբբենական կարգով Կատեգորիա:Կարիբյան ծով Կատեգորիա:ՅՈՒՆԵՍԿՕ-ի Համաշխարհային ժառանգություն
Զարմայր Արվանով
Զարմայր Մամիկոնի Արվանով, խորհրդային բանակի ռազմածովային նավատորմի դերծովակալ (կոնտրադմիրալ) 1960 թվականից։ ԽՄԿԿ անդամ 1942 թվականից։
Կենսագրություն
Զարմայր Արվանովը ծնվել է Թիֆլիսում, հայերի ընտանիքում։ Տոհմածառից հայտնի է միայն, որ նրա նախնիները Արցախից են։
1933 թվականին ընդունվել է և 1938 թվականին ավարտել է Լենինգրադի Ֆրունզեի անվան ռազմածովային բարձրագույն ուսումնարանը՝ ստանալով լեյտենանտի կոչում։ Արվանովը նշանակվում է սուզանավերի բրիգադի «С-1» սուզանավի խմբի հրամանատար։
Հյուսիսային նավատորմի կազմում մասնակցել է Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) գործողություններին, 1942 թվականի հուլիսի 19-ին նշանակվել է «К-21» սուզանավի հրամանատար։ Հենց առաջին մարտական արշավի ժամանակ նրա սուզանավը ոչնչացրել է հակառակորդի պահակային երեք նավ։
Որպես Կարմիր դրոշի շքանշանակիր «К-21» հռչակավոր սուզանավի սկզբում հրամանատարի ավագ օգնական, այնուհետև՝ հրամանատար մասնակցել է յոթ մարտական արշավի։
Հետպատերազմյան տարիներին եղել է Լենինգրադի Ձերժինսկու անվան ռազմածովային բարձրագույն ճարատարագիտական ուսումնարանի պետի տեղակալ։
1960 թվականի մայիսին Զարմայր Արվանովին շնորհվել է Խորհրդային Միության դերծովակալի կոչում։
1963 թվականին առողջական խնդիրների պատճառով Արվանովը զորացրվել է ։
Մահացել է 1997 թվականին Սանկտ Պետերբուրգում՝ կյանքի 82-րդ տարում ։
Պարգևներ
Պարգևատրվել է Կարմիր դրոշի 2, Կարմիր աստղի 2, Հայրենական պատերազմի 1-ին և Նախիմովի 2-րդ աստիճանի շքանշաններով։
Ծանոթագրություններ
Կատեգորիա:Հայ ռազմական գործիչներ Կատեգորիա:Խորհրդային ռազմական գործիչներ Կատեգորիա:ԽՄԿԿ անդամներ Կատեգորիա:Կարմիր դրոշի շքանշանի ասպետներ Կատեգորիա:Կարմիր աստղի շքանշանի ասպետներ Կատեգորիա:Հայրենական պատերազմի 1-ին աստիճանի շքանշանակիրներ Կատեգորիա:Հայրենական մեծ պատերազմի մասնակիցներ Կատեգորիա:«Մարտական ծառայությունների համար» մեդալով պարգևատրվածներ
Հայանիստ
Հայանիստ, գյուղ Հայաստանի Արարատի մարզում, Մասիսի տարածաշրջանում, Մասիս քաղաքից 8 կմ հյուսիս-արևմուտք, մարզկենտրոնից գտնվում է 27 կմ հեռավորության վրա։
Պատմություն
Գյուղը հիմնադրվել է 1831 թվականին։ Նախկինում ունեցել է Դոստլուղ, Կարակշլաղ, Զարազշլազ, Դոստլուգ անվանումները։ Հայանիստ վերանվանվել է 1991 թվականին։ Գյուղը տեղադրված է Հրազդան գետի աջ ափին, Միջին-արաքսյան գոգավորությունում։ Ծովի մակարդակից ունի 850 մ բարձրություն։
Կլիման
Կլիման չոր, խիստ ցամաքային է։ Ձմեռները սկսվում են դեկտեմբերի կեսերին, հունվարյան միջին ջերմաստիճանը տատանվում է -3-ից -5 °C։ Ամառը տևական է՝ մայիսից մինչև հոկտեմբեր, օդի միջին ամսական ջերմությունը հասնում է 24-ից 26 °C, իսկ առավելագույնը՝ 42 °C։ Հաճախ լինում են խորշակներ, որոնք զգալի վնաս են հասցնում գյուղատնտեսությանը։ Մթնոլորտային տարեկան տեղումների քանակը 250-300 մմ է։ Բնական լանդշաֆտները կիսաանապատներ են, որոնք ոռոգման ընթացքում վերածվել են կուլտուր-ոռոգելի լանդշաֆտի։
Բնակչություն
1988-1989 թթ. հայ-ադրբեջանական հարաբերությունների վատթարացման արդյունքում ազգային կազմը դառնում է միատարր, տեղի ադրբեջանցիները տեղափոխվում են Ադրբեջանի և Նախիջևանի հանրապետություններ։
Հղումներ
Կատեգորիա:Արարատի մարզի գյուղեր Կատեգորիա:1831 թվականին հիմնադրված բնակավայրեր
Ազատտիկին
Ազատտիկին, հայկական իգական անուն։ Կազմված է ազատ և տիկին բառերից։ Գործածվել է 13-րդ դարում ։
Ծանոթագրություններ
Կատեգորիա:Հայկական իգական անձնանուններ
Հահակե
Հահակեն (ուվեերեն՝ "արևելք"), Ֆրանսիայի անդրծովյան տիրույթ Ուոլիս և Ֆուտունայի հինգ շրջաններից մեկն է։ Տեղակայված է Ուլիս կղզում՝ Խաղաղ օվկիանոսում։ Ուվեա կառավարությունում մասն է։ Տարածքը կազմում է 27.8 կմ քառակուսի, իսկ բնակչությունը 3,759 մարդ՝ 2008 թվականի տվյալներով։
Աշխարհագրություն
Գտնվում է Ուոլիս կղզու կենտրոնական հատվածում։ Հահակեն սահմանակցում է Հիհիֆո և Մուա շրջաններին։ Շրջանում կան 6 գյուղեր (մունիցիպալիտներ), որոնցից մեկը նաև ամբողջ անդրծովյան տիրույթի մայրաքաղաքնհ է և ամենամեծ նավահանգիստը (Մատա-Ուտու) ։
Ալ-Կուտեյֆա
Ալ-Կուտեյֆա (القطيفة) քաղաք Սիրիայի Արաբական Հանրապետության հարավ-արևմուտքում՝ Ռիֆ Դիմաշկի մարզում։ Ալ-Կուտեյֆայի գավառի և համանուն շրջանի վարչական կենտրոնն է։ Գտնվում է մայրաքաղաք Դամասկոսից 40 կմ2 արևելք։
Բնակչություն
Ըստ 2004 թվականի Սիրիայի մարդահամարի տվյալներով քաղաքի բնակչությունը կազմում է 26,671 մարդ ։
Ծանոթագրություններ
Կատեգորիա:Ալ-Կուտեյֆայի գավառ Կատեգորիա:Սիրիայի քաղաքներ
Օլգա Բոգաևսկայա
Օլգա Բորիսովնա Բոգաևսկայա (Богаевская Ольга Борисовна, ), ռուս խորհրդային նկարչուհի, գեղանկարիչ և գծանկարիչ, Սանկտ Պետերբուրգի նկարիչների միության անդամ  (մինչև 1992 թվականը` ՌՍՖՍՀ նկարիչների միության Լենինգրադյան կազմակերպություն):
Կենսագրություն
Օլգա Բորիսովնա Բոգաևսկայան ծնվել է 1914 թվականի հոկտեմբերի 15-ին Պետրոգրադում գիտնական-հնագետի և արվեստի պատմաբանի ընտանիքում: 1931-1932 թվականներին  պարապել է Գեղարվեստա-արդյունաբերական տեխնիկումում Դ. Ե. Զագոսկինի մոտ :
1934 թվականին ընդունվել է Լենինգրադի գեղարվեստի ինստիտուտի գեղարվեստի բաժինը: Պարապել է Սերգեյ Պրիսելկովի, Միխայիլ Ֆյոդորովի, Միխայիլ Բերնշտեյնի և Հենրիխ Պավլովսկու մոտ: 1940 թվականին ավարտում է ինստիտուտն Ալեքսանդր Օսմյորկինի արվեստանոցում, ստանալով գեղանկարչի կոչում: Դիպլոմային աշխատանքը եղել է «Ընկերուհու հանդիպումը» նկարը (գտնվում է Գեղարվեստի ակադեմիայի գիտահետազոտական թանգարանում, Սանկտ Պետերբուրգ) : 1940 թվականին ամուսնանում է համակուրսեցի, նկարիչ Գլեբ Սավինովի հետ: Նրանց երջանիկ ընտանեկան և ստեղծագործական միությունը տևում է վաթսուն տարի:
1940-1941 թվականներին գեղարվեստ է դասավանդել Լենինգրադի Ի. Ե. Ռեպինի անվան գեղարվեստի քանդակի և ճարտարապետության ինստիտուտին կից Գեղարվեստի միջնակարգ դպրոցում : 1940- ական թվականների վերջերից լենինգրադցի նկարիչների ցուցահանդեսների մշտական մասնակիցներից է: Տաղանդավոր գունանկարիչ է: Ստեղծագործության առաջատար թեմաներից են, մանկական դիմանկարը, ինտերիերի և արտակազմվածքի նատյուրմորտը : 1950-1960-ական թվականների աշխատանքները Բոգաևսկայային դասում են լենինգրադյան նշանավոր գեղանկարիչների շարքին: Նկարչուհու կողմից ստեղծված նկարներից են «Նախաճաշ», «Սուվորովականները» (երկուսն էլ 1947), «Պատանի նատուրալիստներ» (1948), «Ուլյանով եղբայրները» (1950), «Աղավնյակ», «Խաղաղ քուն» (երկուսն էլ 1951), «Դեպի դպրոց» (1953), «Ծաղիկներ: Նատյուրմորտ», «Նատյուրմորտ ելակով», «Աղջիկները» (բոլորը 1956), «Տիկնիկներով աղջիկը», «Այգում», «Շոգ օր» (բոլորը 1957), «Նատյուրմորտ» (1959), «Խնձորներ» , «Ինտերիեր» , «Հյուրերը», «Դստեր դիմանկարը» (բոլորը 1960), «Ձնծաղիկները», «Նատյուրմորտ» (երկուսն էլ 1961), « Ռ. Սոլուվանովայի դիմանկարը», «Որդու դիմանկարը», «Նարինջներով նատյուրմորտ» (երկուսն էլ 1962), «Որդին», «Աղջիկները», «Նատյուրմորտ սև հաղարջով» , «Հասմիկ: Նատյուրմորտ» (բոլորը 1964), «Կանացի դիմանկար», «Մանդոլինայով նատյուրմորտ» (երկուսն էլ 1965), «Հարսանիք» (1967), «Շամփուրներով նատյուրմորտ» (1969), «Վարդեր» , «Ամառանոցում», «Սկուտեղով նատյուրմորտ» (բոլորը 1972), «Ֆեդյա» (1973), «Ծովափին» (1975) , «Կատյան տիկնիկով», «Թռչնակով նատյուրմորտ» (երկուսն էլ 1976), «Կատյա» (1978), «Շաշկի», «Մանկական տոն» (1980), «Բանկաները արևի տակ» (1981), «Գարուն», «Ստվերի տակ» (երկուսն էլ 1990) և այլն: 1989-1992 թվականներին Բոգաևսկայայի աշխատանքները հաջողությամբ ցուցադրվել են Ֆրանսիայում կայացած ռուսական գեղանկարչության L' Ecole de Leningrad ցուցահանդես աճուրդում :
Օլգա Բոգաևսկայան մահացել է  2000 թվականի նոյեմբերի 30-ին Սանկտ Պետերբուրգում կյանքի ութսունվեցերորդ տարում: Նրա ստեղծագործությունները գտնվում են Պետերբուրգի ռուսական պետական թանգարանում, Մոսկվայի պետական Տրետյակովյան պատկերասրահում, Ռուսաստանի, Իսպանիայի, Ֆինլանդիայի, ԿԺՀ, Ճապոնիայի, Մեծ Բրիտանիայի, Ֆրանսիայի և այլ երկրների թանգարաններում և մասնավոր հավաքածուներում:
Արտաքին հղումներ
Կատեգորիա:Ռուս նկարիչներ Կատեգորիա:Սանկտ Պետերբուրգի նկարիչների միության անդամներ Կատեգորիա:Ռեպինի անվան ինստիտուտի շրջանավարտներ Կատեգորիա:20-րդ դարի նկարչուհիներ Կատեգորիա:Խորհրդային նկարչուհիներ Կատեգորիա:Ռուս նկարչուհիներ Կատեգորիա:20-րդ դարի ռուս նկարիչներ Կատեգորիա:ԽՍՀՄ նկարիչների միության անդամներ
Լը Պերա
Լը Պերա (Le Peyrat), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Միրպուա կանտոնի կազմի մեջ։ Հանդիսանում է Սեն Ժիրոն շրջանը։
Բնակչություն
Համայնքի բնակչությունը 2008 թվականին կազմում էր 476 մարդ։
Տնտեսություն
2007 թվականի տվյալներով 290 աշխատունակ տարիքի մարդկանցից (15-64 տարեկան) 202-ը տնտեսապես ակտիվ էին, 88-ը անգործունակ (ակտիվության ցուցանիշը 69,7 %, 1999 թվականին եղել է՝ 69,7 %)։ 202 աշխատունակ բնակիչներից 176-ը աշխատում էին (98 տղամարդ և 78 կին), անաշխատանք էին 26-ը (14 տղամարդ և 12 կին)։ 88 անգործունակ մարդկանցից 15-ը աշակերտներ կամ ուսանողներ են, 41-ը թոշակառու, 32-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Լագերտա
Լագերտան, ըստ լեգենդի, եղել է այժմյան Նորվեգիայի տարածքների Վիկինգ ղեկավարը և հայտնի վիկինգ Ռագնար Լոդբրոկի կինը։ Նրա պատմությունը, ինչպես արձանագրված է 12-րդ դարում Սաքսոն Գրամատիկուսի կողմից, կարող է լինել Թորգերդի (Sorgerðr Hölgabrúðr), Նորվեգական աստվածության մասին պատմության նմանեցում։
Նրա անունը,արձանագրված Սաքսոնների կողմից՝ Լատգերտա, հավանաբար Հին Սկանդինավերենի Hlaðgerðr (Հլաերգերտա) անվան լատիներեն տարբերակն է ։ Անգելերենում այն հիմնականում հիշատակվում է, որպես Lagertha, ինչպես նաև գրվում է որպես Ladergtha, Ladgerda:
Կյանքը ըստ Սաքսոն Գրամատիկուսների
Լագերտայի պատմությունը արձանագրված է Գեստա Դանորմանի իններորդ գիրքում, 12-րդ դարի Դանիայի պատմության մասին գրություն, գրված Սաքսոն Գրամատիկուսների կողմից ։ Գեստայի (¶ 9.4.1-9.4.11) համաձայն, Լագերտայի կարիերան որպես ռազմիկ սկսվեց այն ժամանակ, երբ Շվեդիայի թագավոր Ֆորը, ներխուժեց Նորվեգիա և սպանեց Նորվեգիայի թագավոր Սիգվարդին։
Տիկնիկների պատկերասրահ
Պատմություն
Պատկերասրահը բացվել է պետության և մասնավորի համագործակցությամբ։ Պատկերասրահն ունի երկու սրահ։ Սրահներից մեկում միայն հայկական ծիսական, ավանդական տիկնիկներն են, երկրորդ սրահում ներկայացված տիկնիկները բազմաոճ են։
Հավաքածու
Պատկերասրահի ցուցադրությունում ներկայացված է շուրջ 250-300 տիկնիկ՝ հայ տիկնիկագործի եզակի ու չկրկնվող ձեռքի աշխատանքը։ Այստեղ կարելի է տեսնել Մհեր Մկրտչյանի, Գալյա Նովենցի, Երվանդ Ղազանչյանի, Վլադիմիր Պուտինի, Շառլ Ազնավուրի, Հովհաննես Պողոս Երկրորդ Պապի և այլ հայտնի անձանց կերպարներով ստեղծված տիկնիկների։ Հավաքածուի մաս է կազմում ամերիկաբնակ Ալիս Նավասարգյանի՝ շուրջ 200 տիկնիկներից կազմված արժեքավոր հավաքածուն։ Պատկերասրահում ներկայացված տիկնիկները կերպարներ են, որոնք ունեն իրենց պատմությունը  ։
Շենք
Պատկերասրահը բացվել է Երևանի Աբովյան փողոցում՝ 1914 թվականին կառուցված պատմական շենքում (1.6/178.4.1)։ 1921 թվականին այդ շենքում է ապրել Հովհաննես Թումանյանը ։ Հետագայում տեղափոխվել է Երևան Մոլ (Արշակունյաց պողոտա, 34/3 շենք) ։
Ծանոթագրություններ
Կատեգորիա:Երևանի պատկերասրահներ
Խաղերի և մարզումների ժամանակ մահացած ֆուտբոլիստների ցանկ
Ֆուտբոլիստների մահը խաղադաշտում, բավական հազվադեպ հանդիպող, բայց երբեմն տեղի ունեցող երևույթ։
Ֆուտբոլ խաղի առաջացման և տարածման սկզբնական շրջանում բավականին մեծ թիվ էին կազմում խաղադաշտում վրա հասած մահացությունները։ Բժշկության վատ որակը հանգեցրեց նրան, որ 1891-1899 թվականներին խաղադաշտում մահացան 100-ից ավելի ֆուտբոլիստներ և ռեգբիի խաղացողներ ։
Մեծաթիվ մահացությունները, հատկապես խաղադաշտում, հիմք հանդիսացան, որ  հայտնի բժշկական պարբերականը՝ Lancet-ը, անցկացնի հետազոտություն ։  1894 թվականի մարտին լույս տեսած հոդվածում նշվում էր, որ խաղացողը գնդակով շարժվում էր առաջ, քանի դեռ այն չէր կորցրել։ Սա իր հերթին ենթադրում էր բազում հարվածներ գնդակով առաջ շարժվողին։  Այն Ֆուտբոլիստները, որոնք պայքարում էին 2-րդ հարկի գնդակների համար, հաճախակի հայտնվում էին գետնին, քանի որ օրենքով այդպիսի պայքարը թույլատրվում էր։ 1899 թվականի ապրիլին լույս տեսած հոդվածում նշվում էր, որ կանոնների փոխոխությունները հանգեցրել են ավելի քիչ մահացությունների, սակայն վտանգը դեռ առկա է։ Իսկ 1905 թվականին լույս տեսած հոդվածի համաձայն, խաղը ավելի էր արագացել ու դինամիկ դարձել, սակայն մրցավարների առկայությունը դաշտում բավականին նվազեցրել էր վնասվածքների թվաքանակը։
20-րդ դարում խաղադաշտում վրա հասած մահերը սկսեցին տեղի ունենալ հազվադեպ։ Եթե 19-րդ դարի վերջում ֆուտբոլիստնեդրը հիմնականում մահանում էին բախումների և վատ բուժօգնության հետևանքով, ապա հիմա մահերը հիմնականում կապված էին սրտային հիվանդությունների, ֆիզիկական ծանրաբեռնվածության և գերհոգնածության հետ։
21-րդ դարի առաջին տասնամյակում մահացություննրի թիվը զգալիորեն մեծացավ։ Ահա թե ինչպես է արտահայտվում բժշկական գիտությունների թեկնածու Դմիտրի Պոլյակովը այս իրադարձություննրի հետ կապված.
Այժմ ֆուտբոլիստներից պահանջվում է խաղի ընթացքում վազել նվազագույնը 10 կմ։ Միայն այդ դեպքում են հաշվում, որ նա լավ է աշխատել և ամբողջությամբ տրվել է խաղին։ Սակայն սրա հետ մեկտեղ մենք երբեմն մոռանում ենք, որ մարդկային օրգանիզմի հնարավորությունները անսահմանափակ չեն :
Այստեղ ներառված են միայն այն ֆուտբոլիստներ անունները, որոնք մահացել են խաղադաշտում վրա հասած վնասվածքների հետևանքով։ Ցանկում ներառված չեն այն ֆուտբոլիստները, որոնց մահվան պատճառները ավտովթարները, ավիովթարները կամ էլ սպանություններն են։
Գրականություն
Կատեգորիա:Մահացածներ Կատեգորիա:Ֆուտբոլիստների ցանկեր
Հևիզ լիճ
Հևիզ — թերմալ լիճ Հունգարիայի արևմուտքում։
Այն ըստ մակերեսի (47 500 մ²) ամենամեծ թերմալ լիճն է Եվրոպայում, ջրի ջերմությունը 24 °C-ից ձմռանը մինչև 36 °C ամռանը։ Ջուրն ամբողջությամբ թարմացվում է 48 ժամվա ընթացքում։ Հանգստի ճանաչված վայր է տարվա ցանկացած եղանակին։
Հևիզ լճի ջրի պարունակություն. կալցիում, նատրիում, ամոնիում, կալցիում, մագնիում, քլոր, բրոմ, յոդ, ֆտորիդ, սուլֆատ, կարբոնատի պերեկիս, սուլֆիդ, մետաբորի թթու, մետակրեմնային թթու, ազատ ածխաթթու, լուրծված թթվածին։
Հակացուցումներ. ակտիվ թոքաբորբ, վահանաձև գեղձի բարձրացած ֆունկցիա, չարորակ գոյացությունների պրոցեսներ, տրոմբոզներ, բրոնխիալ ասթմա, հղիություն։
Հղումներ
Կատեգորիա:Հունգարիայի լճեր Կատեգորիա:Լճեր այբբենական կարգով Կատեգորիա:Եվրոպայի լճեր Կատեգորիա:Խառնարանային լճեր
Անն Սոֆի
Անն Սոֆի Դուրմեյեր, ավելի հայտնի որպես Անն Սոֆի գերմանացի երգչուհի և երգահան է։ Աննը ներկայացրեց Գերմանիան Եվրատեսիլ 2015 երգի մրցույթում իր "Black Smoke" (Սև ծուխ) երգով՝ չվաստակելով ոչ մի միավոր։
Կարիերայի սկիզբ
Անն Սոֆի Դուրմեյերը ծնվել է 1990 թվականի սեպտեմբերի 1-ին Լոնդոնում, բայց մանկության մեծ մասն անց է կացրել Համբուրգում։ Չորս տարեկանից Անն Սոֆին սկսել է զբաղվել բալետով, իսկ 14 տարեկանում վերջնական որոշեց դառնալ երգչուհի ։
Դպրոցն ավարտելուց հետո Անն Սոֆի տեղափոխվել է Նյու Յորք և երկու տարի սովորել է տեղի ինստիտուտում։ Նյու Յորքում գտնվելու ժամանակ նա սկսել է երգեր գրել և կատարել։ Հետո վերադառնում է Համբուրգ և 2013 թվականին Անն Սոֆին ձայնագրել է իր սեփական դեմոալբոմը ։
Եվրատեսիլ 2015
2015 թվականի  փետրվարի 19-ին Անն Սոֆին ներկայացրել է Գերմանիան «Jump the Gun» երգով ։
Մինչ Եվրատեսիլ 2015 թվականը ներկայացնելը նա մասնակցել է ազգային մրցույթին։ Մրցույթի կարևոր՝ երրորդ ռաունդում Անն Սոֆին կատարել է "Black Smoke" երգը, բայց հեռուստադիտողների մեծ մասը (78,7%) տվել իր նախապատվությունը Անդրեաս Կյումերտին ։ Սակայն Անդրեասը հենց բեմի վրա հրաժարվել է ներկայացնել Գերմանիան Եվրատեսիլ 2015 թվականում, և Գերմանիան ներկայացնելու իրավունքը անցել է Անն Սոֆիին ։
Սակայն Եվրատեսիլի եզրափակչում Անն Սոֆին զբաղեցրել է 26-րդ տեղը, չստանալով ոչ մի բալ ։
Ապրիլի 24-ին երգչուհին թողարկեց երկրորդ ստուդիական ալբոմը որը կոչվում է Silver into Gold, ալբոմը հետագայում զբաղեցրել է 82-րդ տեղը Գերմանիայի հիթ-շքերթում ։
NEC
NEC (Nippon Electric Corporation, ), ճապոնական ընկերություն, որը Sumitomo հոլդինգի մաս է։ 2011 թվականին Fortune Global 500-ի ցանկում զբաղեցնում էր 241-րդ հորիզոնականը ։
Պատմություն
Ստեղծվել է Տոկիոյում 1899 թվականին։ Առաջին տարիներին NEC-ը զբաղվում էր հեռախոսային սարքավորումների արտադրանքով։
Գործունեությունը
2005 թվականի սեպտեմբերի 30-ի դրությամբ այստեղ աշխատում էր մոտ 147․000 աշխատող՝ ամբողջ աշխարհից։ Ընկերությունն ունի․
Արտաքին հղումներ
Կատեգորիա:Ընկերություններ Կատեգորիա:Ճապոնական ընկերություններ Կատեգորիա:Բջջային հեռախոս արտադրողներ Կատեգորիա:Համակարգիչ արտադրողներ Կատեգորիա:ՆԱՍԴԱՔ-ում ցուցակված ընկերություններ Կատեգորիա:Ճապոնական ապրանքանիշեր
Սերգեյ Բեզռուկով
Սերգեյ Վիտալևիչ Բեզռուկով (Сергей Витальевич Безруков),, թատրոնի և կինոյի ռուս դերասան, Ռուսաստանի Ժողովրդական արտիստ (2008) , ՌԴ Պետական մրցանակի դափնեկիր (1997), 2002 թվականից «Միացյալ Ռուսաստան» կուսակցության անդամ։
Կենսագրություն
Սերգեի հայրը դերասան և ռեժիսոր Վիտալի Սերգեի Բեզռուկովն է (1942 թվական), որը աշխատել է Մոսկվայի Սատիրայի թատրոնում։ Մայրը՝ Նատալյա Միխայիլի Բեզռուկովան (Սուռովա. ծնված 1950 թվականի հունվարի 1-ին ), տնային տնտեսուհի է, աշխատել է խանութում որպես վարիչ ։ Սերգեյն իր անունը ստացել է հոր սիրելի բանաստեղծ Սերգեյ Եսենինի պատվին։
Սերգեյը սովորել է մոսկովյան №402 սովորական դպրոցում, սիրել է լինել հոր աշխատավայրում և մանկուց երազել է գնալ նրա հետքերով։ 1990 թվականին՝ միջնակարգ դպրոցը ավարտելուց հետո, ընդունվել է ՄԽԱՏ-ի դպրոց-ստուդիայի «Թատրոնի և կինոյի դերասան» բաժին։
1994 թվականին ավարտել է ՄԽԱՏ-ի Դպրոց-ստուդիան (Օլեգ Տաբակովի արվեստանոցը)։ 1993 թվականից աշխատում է Օլեգ Տաբակովի ղեկավարած թատրոնում։ Նկարահանվել է այնպիսի սերիալներում, ինչպիսիք են «Բրիգադա» («Бригада»), «Տեղամաս» («Участок»), «Վարպետը և Մարգարիտան» («Мастер и Маргарита»), «Եսենին» («Есенин») և «Չինական ճենապակի» («Китайский сервиз») և այլն։ Մի քանի տարի (1994—1999) աշխատել է «Տիկնիկներ» («Куклы», ՆՏՎ) ծրագրում, որտեղ հնչյունավորել է բազմաթիվ կերպարների, որոնց թվում այնպիսի մարդիկ, ինչպես Բորիս Ելցինը, Վլադիմիր Ժիրինովսկին (Սերգեյի սիրելի կերպարը)։
Սերգեյը հրապուրվում է գեղանկարչությամբ ։
2010 թվականի հուլիսի 26-ից մշակույթի գծով Պատրիարքարանի խորհրդի անդամ (Ռուսական ուղղափառ եկեղեցի) ։
2013 թվականի ապրիլից ընդգրկված է ՌԴ-ի Պաշտպանության նախարարությանը կից Բանակային Հանրային խորհրդի կազմում։
2013 թվականին դարձել է Մոսկվայի մարզային «Կուզմինկա» («Кузьминки») մշակույթի տան ղեկավար։
2013 թվականից Մոսկովյան նահանգային թատրոնի գեղարվեստական ղեկավար։
Քաղաքական հայացքները
«Միացյալ Ռուսաստան» կուսակցության անդամ։ 2012 թվականի փետրվարին հրաժարվել է նկարահանվել տեսահոլովակում՝ ի պաշտպանություն նախագահի թեկնածու Վլադիմիր Պուտինի։ Իր որոշումը պարզաբանել է նրանով, որ «իր կարծիքով չի ցանկանում ազդել այլ մարդկանց ընտրության վրա» ։ 2014 թվականի մարտի 11-ին ստորագրել է ՌԴ-ի մշակույթի գործիչների ուղերձը՝ ի պաշտպանություն ՌԴ-ի նախագահ Վ. Վ. Պուտինի քաղաքականության Ուկրաինայում և Ղրիմում ։
Ստեղծագործական քննադատություն
«Սերգեյ Բեզռուկովը, այնպես տաղանդավոր առաջին անգամ հանդես եկավ Ադոլֆ Շապիրոյի «Վերջինները»-ում, փքվեց մի քանի տարում։ Խոսեց Ժիրինովսկու և Ելցինի ձայներով «Տիկնիկներ»-ում, խաղաց սերիալներում և Ժիտինկինի ներկայացումներում, Երմոլովայի անվան թատրոնի բեմում կերպարանավորեց Եսենինի և Պուշկինի կերպարները։ Բրենդ ունի, թատերական դերասան որպիսին չկա», — ափսոսանքով նշում է քննադատ Մարինա Դավիդովան ։
Վալենտին Գաֆտը, իրեն յուրահատուկ սարկազմով, արձագանքել է հայտնի դերասանին այսպես. «Մահանալը սարսափելի չէ։ Սարսափելի է, որ մահից հետո կարող են նկարահանել ֆիլմ և քեզ կխաղա Բեզռուկովը»։
Արտաքին հղումներ
Կատեգորիա:Ռուսաստանի Դաշնության ժողովրդական արտիստներ Կատեգորիա:ՌԴ պետական մրցանակի դափնեկիրներ Կատեգորիա:Ռուս դերասաններ Կատեգորիա:Ռուսաստանի հեռուստատեսության դերասաններ Կատեգորիա:ՌԴ պետական մրցանակի դափնեկիրներ գրականության և արվեստի բնագավառում Կատեգորիա:ՄԳԱԹ դպրոց-ստուդիայի շրջանավարտներ Կատեգորիա:Բարեկամության շքանշանի ասպետներ (Ռուսաստան) Կատեգորիա:«Միասնական Ռուսաստան» կուսակցության անդամներ Կատեգորիա:«Ոսկե արծիվ» մրցանակի դափնեկիրներ Կատեգորիա:Ռուսաստանի կինեմատոգրաֆիական արվեստների և գիտության ազգային ակադեմիայի ակադեմիկոսներ Կատեգորիա:Ռուս կոմպոզիտորներ Կատեգորիա:Բանաստեղծներ այբբենական կարգով
Ասմոլովի թատրոն
Ասմոլովի թատրոն (Асмоловский театр), թատրոն Ռուսաստանի Դոնի Ռոստով քաղաքում, որը գտնվել է Տագանրոգի պողոտայում (այժմ՝ Բուդյոննու պողոտա)՝ 2000-ական թվականներին գործած «Նովի բիտ» շուկայի տեղում (Բուդյոննու պողոտա, տուն 40 հասցեի շրջանում)։
Պատմություն
1882 թվականին ծխախոտի ֆաբրիկայի ռոստովցի սեփականատեր Վլադիմիր Իվանովիչ Ասմոլովը  քաղաքային դումայից Տագանրոգի պողոտայում, Բոլշայա Սադովայա և Կուզնեցկայա (այժմ՝ Պուշկինի) փողոցների միջև համերգասրահ կառուցելու թույլտվություն ստացավ։ 1883 թվականի հոկտեմբերի 19-ին Ասմոլովի թատրոնում առաջին անգամ բարձրացվեց վարագույրը։ Իր գոյության 38 տարիների ընթացքում թատրոնն աճեցրել է թատերական հանդիսատես, Դոնի Ռոստովը դարձրել թատերական քաղաք։ Երկար ժամանակ Ասմոլովի թատրոնը ամենատարողունակն էր։ Նույնիսկ այն ժամանակ, երբ քաղաքում հայտնվեցին միևնույն տարողության (մոտ հազար տեղ) ևս մի քանի դահլիճներ, Ասմոլովի թատրոնը մնաց ամենատարողունակների շարքում։ 1894 թվականին որպես թատրոնի ռեժիսոր հրավիրվեց այն ժամանակ թատերական հայտնի գործիչ և դերասան Նիկոլայ Սինելնիկովը։ Ռուսական դրամատիկական գրեթե բոլոր դասականները բեմադրվեցին Ասմոլովի թատրոնի բեմում, որտեղ հանդես էին գալիս Նիկոլայ Սինելնիկովը, Նիկոլայ Սոբոլշչիկով-Սամարինը, Կոնստանտին Մարջանովը, Նիկոլայ Ռոշչին-Ինսարովը, Մարիա Բլյումենտալ-Տամարինան, Ս. Կուզնեցովը, Վասիլի Դալմատովը, Յակով Օռլով-Չուժբինինը, Պավլա Վուլֆը, Մ. Յուրևան, Ն. Վասիլևան, Պ. Մուրոմցևը և այլք ։
Ինքը՝ Ասմոլովը, սկզբում շատ էր սիրում իր թատրոնը և 1886-1887 թվականների թատերաշրջանում նա անտրեպրիզ էր պահում, բայց ոչ այնքան հաջող։ Տարիք առնելով, հավանաբար, հոգնելով հիվանդություններից՝ նա կորցրեց հետաքրքրությունը և 1910 թվականին վաճառեց թատրոնը։ Նոր տերեր դարձան երդվյալ հավատարմատար Լև Վոլկենշտեյնը և ժառանգական պատվավոր քաղաքացի, Դոնի Ռոստովի «Տրամվայ» բաժնետիրական ընկերության ներկայացուցիչ Իոսիֆ Ֆայնը ։ Լինելով թատերասեր՝ թատրոնի սեփականատերերը նոր ազդակ հաղորդեցին Դոնի Ռոստովի թատերական կյանքին։
Առաջին ռուսական հեղափոխության ժամանակ, ինչպես քաղաքի թատերական շատ այլ հաստատություններ, թատրոնը դարձել էր հանրահավաքների և ժողովների վայր։ Հոկտեմբերյան հեղափոխության սկսվելուն պես թատերական հանգիստ կյանքն ավարտվեց. 1918 թվականին կազակական շրջանի որոշմամբ թատրոնը «անհարկավորության պատճառով» լուծարվեց։ Կարմիր բանակի քաղաք մուտք գործելուց հետո թատերական կյանքը վերածնվեց, իսկ 1920 թվականի հունվարին նրա բեմում կայացավ խորհրդային առաջին ներկայացումը՝ «Կարմիր ճշմարտությունը»։ Նույն թվականի մարտի 17-ին թատրոնն ազգայնացվեց, իսկ ապրիլի 12-ից սկսեց կոչվել կրթության ժողովրդական կոմիսար Անատոլի Լունաչարսկու անունով։ Վերջին անգամ Ասմոլովի թատրոնի վարագույրը բարձրացվել է 1920 թվականի նոյեմբերին։ Նոյեմբերի 28-ի գիշերը շենքում հրդեհ բռնկվեց։ Այրվեցին բոլոր դեկորացիաները, բեմիրերը, հագուստները, ինչպես նաև դերասանների անձնական իրերը։ Դրանից հետո թատրոնը չի վերականգնվել, իսկ նրա թատերախումբը, արդեն ժողովրդական կոմիսար Լունաչարսկու անունով, տեղափոխվեց աշխատելու Մաշոնկինների թատրոնում, որը դրանից հետո դարձավ Դոնի Ռոստովի գլխավոր թատրոնը։
Արտաքին հղումներ
Կատեգորիա:Թատրոններ այբբենական կարգով Կատեգորիա:Դոնի Ռոստովի թատրոններ Կատեգորիա:Դոնի Ռոստովի շենքեր և կառույցներ Կատեգորիա:1883 հիմնադրումներ Ռուսաստանում
Pitchfork
Pitchfork (ավելի վաղ Pitchfork Media), էլեկտրոնային ամսագիր՝ նվիրված երաժշտական քննարկումներին և մեկնաբանություններին, երաժշտության նորություններին և կատարողների հետ հարցազրույցներին։ Հիմնականում ուշադրություն է հատկացվում ինդի երաժշտությանը ՝ հատկապես՝ ինդի ռոքին։ Այնուամենայնիվ, անդրադարձ է կատարվում նաև էլեկտրոնային երաժշտությանը, փոփին, հիփ հոփին, պարային և ֆոլք երաժշտություններին, ջազին, հևի մետալին և էքսպերիմենտալ երաժշտությանը։
Պատմություն
Pitchfork-ն իր աշխատանքն սկսել է 1995 թվականի նոյեմբերին։ Կայքի աշխատանքը հիմնականում նվիրվում է նոր երաժշտությանը, սակայն գրախոսվում են նաև վերաթողարկված ալբոմները և բոքս սեթերը։ Կայքում հրապարակվում են «ընտրյալ» երգերի ցուցակներ. օրինակ՝ 1970-ականների, 1980-ականների, 1990-ականների, 2000-ականների, 1960-ականների լավագույն ալբոմները, ինչպես նաև, սկսած 1999 թվականից, տարվա լավագույն սինգլները և ալբոմները։
2011 թվականին Pitchfork-ն առաջին անգամ պարգևատրվել է «Webby» մրցանակով՝ POV սերիալի համար, իսկ հաջորդ տարի Թվային արվեստների և գիտությունների միջազգային ակադեմիան կայքը ճանաչել է լավագույն երաժշտական կայք ։
Հրապարակումներ
Կատեգորիա:Երաժշտական կայքեր
Ազգասեր
Ազգասեր, հայկական արական անուն ։ Գործածվել է Կոստանդնուպոլիսում ։